CELEX: 62010CJ0200
Language: lv
Date: 2011-05-05 00:00:00
Title: Tiesas spriedums (astotā palāta) 2011. gada 5.maijā. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE pret Eiropas Komisiju. # Apelācija - Šķīrējklauzula - Līgums par Kopienas finanšu atbalstu projektam "eContent" programmas ietvaros - Komisijas veikta līguma atcelšana - Attaisnoto izmaksu atlīdzināšana - Vispārējās tiesas sprieduma pamatojums. # Lieta C-200/10 P.

Tiesas (astotā palāta) 2011. gada 5. maija spriedums – Evropaïki Dynamiki/Komisija
      (lieta C‑200/10 P)
      Apelācija – Šķīrējklauzula – Līgums par Kopienas finanšu atbalstu, kas piešķirts projektam “eContent” programmas ietvaros – Komisijas veikta līguma atcelšana – Attaisnoto izmaksu atlīdzināšana – Vispārējās tiesas sprieduma pamatojums
      1.                     Tiesvedība – Iebilde par nepieņemamību – Iebilde, kas nav pamatota ar precīziem argumentiem – Iebildes noraidīšana (Tiesas
            Reglamenta 91. pants) (sa1. ar 17.–19. punktu)
      2.                     Apelācija – Pamati – Pienākuma atbildēt uz lietas dalībnieku pamatiem un prasījumiem pārkāpums – Pamats, ar kuru paredzēts
            pierādīt izmaksu attaisnojamību, kuras izriet no līguma izpildīšanas, kurš saistīts ar Savienības finanšu atbalstu projektam
            elektroniskā satura programmas ietvaros – Vispārējās tiesas nespriešana – Pamatota apelācijas sūdzība (LESD 272. pants; Tiesas
            Statūtu 58. panta pirmā daļa) (sal. ar 32., 33., 42. un 43. punktu)
      3.                     Apelācija – Pamati – Pamats, kas pirmoreiz izvirzīts apelācijas tiesvedībā – Nepieņemamība (Tiesas Reglamenta 113. panta 1. punkts)
            (sal. ar 67. un 68. punktu)
      4.                     Apelācija – Pamati – Kļūdains faktu vērtējums – Nepieņemamība – Vispārējā tiesā izvirzīto faktu vērtējuma pārbaude Tiesā –
            Izslēgšana, izņemot sagrozīšanas gadījumu (LESD 256. pants; Tiesas Statūtu 58. panta 1. punkts) (sal. ar 81.–84. punktu)
      Priekšmets
      
         Apelācijas sūdzība, kas iesniegta par Vispārējās tiesas (ceturtā palāta) 2010. gada 9. februāra spriedumu lietā T‑340/07 
               Evropaïki Dynamiki
               /Komisija, ar kuru Vispārējā tiesa noraidīja prasību, kas balstīta uz šķīrējklauzulu un kuras mērķis ir panākt, ka Komisijai
                  tiek uzdots samaksāt, pirmkārt, summas, kuras tā ir, iespējams, parādā prasītājai un, otrkārt, atlīdzināt zaudējumus, kas
                  radušies sakarā ar līguma izbeigšanu par Kopienas finanšu atbalstu, kas piešķirts projektam “e‑Content Exposure and business
                  Opportunities” (“EEBO”) (Līgums Nr. EDC‑53007 EEBO/27873), kurš noslēgts Kopienas daudzgadu programmas ietvaros, kura ir paredzēta,
                  lai veicinātu Eiropas digitālā satura attīstību un izmantošanu pasaules datortīklos, kā arī veicinātu valodu daudzveidību
                  informācijas sabiedrībā (Programma “eContent”)
               
            Rezolutīvā daļa:
      
         
                  1)
               
               
                  
               
               
                  	atcelt Eiropas Savienības Vispārējās tiesas 2010. gada 9. februāra spriedumu lietā T‑340/07 Evropaïki Dynamiki/Komisija, jo
                     šajā spriedumā Vispārējā tiesa nav spriedusi par Evropaïki Dynamiki – Proigmena Systimata Tilepikoinonion Pliroforikis kai
                     Tilematikis AE prasījumiem, neraugoties uz līguma EDC‑53007 EEBO/27873 izbeigšanu, piespriest Komisijai tam samaksāt summu
                     EUR 172 588,62, kura atbilst vēl Komisijas neatmaksātajām izmaksām un kuru tam ir bijis jāsedz minētā līguma ietvaros;
                  
               
            
         
                  2)
               
               
                  
               
               
                  	lietu nosūtīt Eiropas Savienības Vispārējai tiesai, lai tā spriestu par minētajiem Evropaïki Dynamiki – Proigmena Systimata
                     Tilepikoinonion Pliroforikis kai Tilematikis AE prasījumiem;
                  
               
            
         
                  3)
               
               
                  
               
               
                  	lēmuma par tiesāšanās izdevumiem pieņemšanu atlikt.